ดาวโจนส์ฟิวเจอร์ร่วง 580 จุด วิตกเศรษฐกิจสหรัฐทรุดยาวถึงปี 64
ดาวโจนส์ฟิวเจอร์ร่วง 580 จุด วิตกเศรษฐกิจสหรัฐทรุดยาวถึงปี 64 
ดาวโจนส์ฟิวเจอร์ร่วง 580 จุด วิตกเศรษฐกิจสหรัฐทรุดยาวถึงปี 64
11 มิ.ย. 2563

ผู้สื่อข่าวรายงานว่า ดัชนีดาวโจนส์ฟิวเจอร์ ล่าสุด ปรับตัวลดลงกว่า 580 จุด หลังธนาคารกลางสหรัฐ (เฟด) คาดการณ์ว่า เศรษฐกิจสหรัฐจะหดตัวลงในปีนี้ และยังส่งสัญญาณว่าจะตรึงอัตราดอกเบี้ยที่ระดับต่ำต่อไปจนถึงปี 2565
ล่าสุด ณ เวลา 14.21 น. ตามเวลาไทย ดัชนีดาวโจนส์ฟิวเจอร์ ร่วงลง 580 จุด แตะที่ 26,384 จุด
ทั้งนี้ คณะกรรมการกำหนดนโยบายการเงิน (FOMC) ของธนาคารกลางสหรัฐ (เฟด) มีมติเป็นเอกฉันท์คงอัตราดอกเบี้ยระยะสั้นที่ระดับ 0.00-0.25% ในการประชุมเมื่อวานนี้ และยืนยันว่า เฟดจะยังคงตรึงอัตราดอกเบี้ยที่ระดับดังกล่าว จนกว่าเศรษฐกิจสหรัฐจะฟื้นตัวขึ้นจากการแพร่ระบาดของไวรัสโควิด-19 และบรรลุเป้าหมายของเฟดในการจ้างงานอย่างเต็มศักยภาพ และรักษาเสถียรภาพของราคา
ขณะเดียวกัน เฟดคาดการณ์ว่า เศรษฐกิจสหรัฐจะหดตัวลง 6.5% ในปีนี้ ก่อนที่จะดีดตัวขึ้น 5% ในปี 2564 และเฟดยังส่งสัญญาณคงอัตราดอกเบี้ยที่ระดับ 0.00-0.25% ไปจนถึงปี 2565